Tarixşünaslıq

Tarixşünaslıq — tarix elminin tarixini öyrənən və tarix elmindəki bu və ya digər problemin tarixçilər tərəfindən necə araşdırıldığını təhlil edərək qiymətləndirən köməkçi tarix elmi.

"Tarixşünaslıq" termini müasir tarix elmində müxtəlif cür şərh olunur. Onu müəyyən edilmiş problemlər haqqında yazılmış ədəbiyyat siyahısı, tarixi təfəkkürün inkişaf mərhələlərini əks etdirən məktəb və istiqamətlərin, konsepsiyaların təhlili, tarixin inkişaf mərhələlərini öyrənən elm və s. kimi izah edirlər.

Tarixşünaslığın əsas məqsədi obyektiv reallığın hadisə, təzahür və proseslərinin öyrənilməsinə yönəlmiş münasibətləri, tarixi dərketmə təfəkkürünün təkamül mərhələlərini, obyektiv reallığın tədqiqi səviyyəsi və öyrənilməsi zəruri olan aspektlərinin müəyyənləşdirilməsidir.Tarixin nəzəri problemləri. Mənbəşünaslığa giriş. Bakı, 2008

Tarixi tədqiqatın tarixşünaslıq baxımından təhlilinin iki aspekti mövcuddur: 1) tarixçi özündən əvvəl həyata keçirilmiş tədqiqat işlərini təhlil edir, onların çatışmayan, mənfi cəhətlərini müəyyənləşdirir; 2) tarixşünaslıq təhlili tarixçiyə əvvəlki tədqiqatçıların istitfadə etmədiyi və ya edə bilmədikləri mənbələrin tədqiqata cəlb olunmasına, yəni tədqiqatın mənbə bazasının genişləndirilməsi və zənginləşdirilməsinə şərait yaradır.

 İstinadlar 

 Həmçinin bax 
 Tarix
 Mənbəşünaslıq
 Tarixçi

Kateqoriya:Tarixşünaslıq
Kateqoriya:Tarix fəlsəfəsi
Kateqoriya:Tarixi dövrlər